योगपीठ से बाबा रामदेव का अनशन जारी  
भ्रष्टाचार के खिलाफ बाबा रामदेव ने हरिद्वार में अपनी योगपीठ से ही सत्याग्रह शुरू किया है। उनके साथ उनके समर्थक सत्याग्रह पर बैठे हैं।
भ्रष्टाचार के खिलाफ बाबा रामदेव ने हरिद्वार में अपनी योगपीठ से ही सत्याग्रह शुरू किया है। उनके साथ बड़ी संख्या में उनके समर्थक सत्याग्रह पर बैठे हैं। शनिवार देर रात बाबा रामदेव के आंदोलन पर सरकार ने सख्ती दिखाई थी। बाबा को हिरासत में लेकर वापस हरिद्वार भेज दिया गया था। बाबा ने हरिद्वार पहुंचकर साफ कर दिया था कि वो सत्याग्रह जारी रखेंगे।   उन्होंने सरकार पर साज़िश करने का आरोप भी लगाया है। वहीं ये भी कहा है कि उनके सहयोगी बालकृष्ण पर जो भी आरोप लगाए जा रहे हैं वह पूरी तरह गलत हैं। बाबा रामदेव ने कहा है कि सरकार उन्हें राजधानी दिल्ली जाने से 15 से 30 दिन से ज्यादा नहीं रोक सकती।